**Glim Menighedsråd**

**Menighedsrådsmøde tirsdag den 12. oktober 2021, kl. 18.30**

Deltagere: Susanne Bøgelund Nielsen, Robert P. V. Olsen, Hanne/BC Revision, Kirsten Jensen, Ane Stallknecht.

Afbud: Karen Vinther Ringsmose, Tom Ernst Sørensen, Hans Christian Jensen, Peter Kjær Strandlyst.

Glim Menighedsråd var indkaldt til møde om revisionsprotokollat og revisorpåtegning vedrørende årsregnskab 2020, samt sikring/placering af en enkelt gravsten, efter henvendelse fra familien.

Hanne/BC Revision orienterede om revisionsprotokollatet samt revisionspåtegningen vedrørende årsregnskab 2020, tillige med ”Den uafhængige revisors revisionspåtegning”.

De tilstedeværende Menighedsrådsmedlemmer underskrev revisionsprotokollatet samt revisorpåtegningen, Tom E. Sørensen havde 11.10.2021, underskrevet de to bilag.

Som besluttet på sidste møde i menighedsrådet, skal der ske en sikring af gravsten. Der er udarbejdet en vurdering af dette. Gravstenene tilhører Glim kirke.

En familie har givet udtryk for en familiegravsten, som ønskes bevaret. Stenen er Glim kirkes ejendom.

Menighedsrådet blev orienteret om, at den nævnte familiegravsten, ifølge syn ikke er bevaringsværdig, den er heller ikke i hel tilstand. Den består af flere dele hvoraf en af delene er en navneplade.

Det blev besluttet at tilbyde familien, at navnepladen placeres et sted på kirkegården, hvor den vil passe ind i den plan, der er ved at blive udarbejdet for kirkegården. Denne løsning kan på sigt betyde at stenen på sigt fjernes i lighed med de øvrige sten tilhørende Glim kirke som ikke er bevaringsværdige. Alternativt kan stenen placeres på familiens eksisterende familiegravsted.

Uanset hvilken løsning familien vælger, vil familien skulle afholde udgifterne, og der vil blive sendt en regning for udgifterne.

Familien vil få besked om ovenstående beslutning.

For referatet:

Susanne Bøgelund Nielsen